MK sēdes protokollēmuma projekts 26-TA-558
Izdrukāts 29.07.2026. 22.57 - 2.0 Redakcija
Ministru kabineta sēdes protokollēmums

Informatīvais ziņojums "Par ģeneratīvā mākslīgā intelekta risinājumu ieviešanu publiskajā pārvaldē Eiropas Savienības programmas “Digitālā Eiropa” ietvaros"

· 1. Pieņemt zināšanai iesniegto informatīvo ziņojumu.
· 2. Atļaut Viedās administrācijas un reģionālās attīstības ministrijai un Kultūras ministrijai 2026. - 2029. gadā uzņemties papildu valsts budžeta ilgtermiņa saistības projekta “EUNOMIA.AI” (turpmāk – projekts) īstenošanai Eiropas Savienības programmas "Digitālā Eiropa" ietvaros, tai skaitā:
· 2.1. Viedās administrācijas un reģionālās attīstības ministrijai 809 714 euro, tai skaitā Eiropas Savienības finansējums 404 857 euro un valsts budžeta līdzfinansējums 404 857 euro (ietver finansējumu arī Valsts digitālās attīstības aģentūras projekta daļai);
· 2.2. Kultūras ministrijai 641 734 euro, tai skaitā Eiropas Savienības finansējums 320 867 euro un valsts budžeta līdzfinansējums 320 867 euro.
· 3. Pieprasījumu valsts budžeta līdzfinansējuma un valsts budžeta priekšfinansējuma nodrošināšanai normatīvajos aktos noteiktā kārtībā sagatavo un iesniedz Finanšu ministrijā, pieprasot to no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", tai skaitā:
· 3.1. Viedās administrācijas un reģionālās attīstības ministrija 546 557 euro apmērā, tai skaitā valsts budžeta līdzfinansējuma nodrošināšanai 404 857 euro apmērā un priekšfinansējuma nodrošināšanai 141 700 euro apmērā;
· 3.2. Kultūras ministrija 433 170 euro apmēra, tai skaitā valsts budžeta līdzfinansējuma nodrošināšanai  320 867 euro apmērā un priekšfinansējuma nodrošināšanai  112 303 euro apmērā.
· 4. Viedās administrācijas un reģionālās attīstības ministrijai un Kultūras ministrijai nodrošināt, ka 2029. gadā valsts pamatbudžetā tiek ieskaitīts no Eiropas Savienības saņemtais finansējums par projekta īstenošanu šī protokollēmuma 3. punktā minētā priekšfinansējuma apmērā.
· 5. Viedās administrācijas un reģionālās attīstības ministrijai uz projekta īstenošanas laiku, t.i., uz 36 mēnešiem no granta līguma noslēgšanas, izveidot vienu terminētu amata vietu, lai nodrošinātu projekta īstenošanu.
· 6. Valsts digitālās attīstības aģentūrai uz projekta īstenošanas laiku, t.i., uz 36 mēnešiem no granta līguma noslēgšanas, izveidot vienu terminētu amata vietu, lai nodrošinātu projekta īstenošanu.
· 7. Kultūras informācijas sistēmu centram uz projekta īstenošanas laiku, t.i., uz 36 mēnešiem no granta līguma noslēgšanas, izveidot vienu terminētu amata vietu, lai nodrošinātu projekta īstenošanu.

